****

ΕΛΛΗΝΙΚΗ ΔΗΜΟΚΡΑΤΙΑ

YΠΟΥΡΓΕΙΟ ΥΓΕΙΑΣ

1η Υ.ΠΕ. ΑΤΤΙΚΗΣ

Σ.Α.Ε.Κ ΓΕΝ. ΝΟΣΟΚΟΜΕΙΟΥ ΑΤΤΙΚΗΣ ΚΑΤ

ΟΔΟΣ : ΝΙΚΗΣ 2 ,Τ.Κ : 14561, ΚΗΦΙΣΙΑ

ΤΗΛΕΦΩΝΟ : 2132086212

FAX : 2132086342

Email : sxoli@kat-hosp.gr

##  ΔΕΛΤΙΟ ΤΥΠΟΥ

Η Σχολή Ανώτερης Επαγγελματικής Κατάρτισης, ειδικότητας Βοηθός Νοσηλευτικής Τραυματολογίας, του Γ.Ν.Α. ΚΑΤ **,** έχοντας υπόψη:

1. Τις διατάξεις της απόφασης Γ4α/ΓΠ 12972 του Αν. Υπουργού Υγείας, ΦΕΚ 1038/Β/03-06-2015 (Ίδρυση Δημοσίων Ινστιτούτων Επαγγελματικής Κατάρτισης – Δ.Ι.Ε.Κ)
2. Το Ν.5082/2024 ΦΕΚ 9/Α/19.012024,αρθρ.2 Μετανομασία των Ινστιτούτων Επαγγελματικής Κατάρτισης ( Ι.Ε.Κ.) σε σχολές Ανώτερης Επαγγελματικής Κατάρτισης (Σ.Α.Ε.Κ)
3. Το ΦΕΚ 254/Α΄/21-12-2020 το άρθρο 25 παρ.1, στα Ι.Ε.Κ. εγγράφονται οι απόφοιτοι της μη υποχρεωτικής δευτεροβάθμιας εκπαίδευσης, δηλαδή των ΓΕ.Λ και ΕΠΑ.Λ., καθώς και οι κάτοχοι ισότιμων τίτλων.
4. Το ΦΕΚ 4445/Β/22.08.2022 (Κανονισμός Λειτουργίας των Δημόσιων Ινστιτούτων Επαγγελματικής Κατάρτισης Δ.Ι.Ε.Κ.) αρμοδιότητας Υπουργείου Υγείας και του Ι.Ε.Κ. Ε.Κ.Α.Β

4 . Το ΦΕΚ 2431/Β/20.05.2025,η αριθμ.Γ6α/Γ.Π.20541/16.5.2025 απόφαση << Ορισμός ειδικοτήτων που θα λειτουργήσουν οι Σχολές Ανώτερης Επαγγελματικής Κατάρτισης (Σ.Α.Ε.Κ) αρμοδιότητας Υπουργείου Υγείας, η Σχολή Ανώτερης Επαγγελματικής Κατάρτισης(Σ.Α.Ε.Κ) του Εθνικού Κέντρου Άμεσης Βοήθειας ( Ε.Κ.Α.Β), κατά την εκπαιδευτική περίοδο 2025-2026.

 **πρόκειται να προβεί στην εγγραφή 30-33 ατόμων για τη συγκρότηση του νέου τμήματος του Α΄ εξαμήνου του εκπ. Έτους 2025-2026 και**

###  ΚΑΛΕΙ

τους ενδιαφερόμενους να υποβάλλουν τα δικαιολογητικά τους στη Γραμματεία της Σ.Α.Ε.Κ του Γ.Ν.Α. ΚΑΤ, ώρες 09:00 - 13:30 , από Δευτέρα έως και Παρασκευή **από 1η Σεπτέμβριου 2025 μέχρι και 19 Σεπτέμβριου 2025.**

**ΔΙΚΑΙΟΛΟΓΗΤΙΚΑ ΕΓΓΡΑΦΗΣ Α ΈΞΑΜΗΝΟΥ**

1. Αίτηση συμμετοχής ( παρέχεται από τη Σ.Α.Ε.Κ )

2. Τίτλος Σπουδών:

 Πρωτότυπος τίτλος Απολυτήριο Λυκείου ΓΕΛ, ΕΠΑ.Λ , Τ.Ε.Λ, ΤΕΕ.Β΄ΚΥΚΛΟΥ, ΕΞΑΤΑΞΙΟ ΓΥΜΝΑΣΙΟ (θα βγει φωτοτυπία) ή ισότιμος τίτλος αυτού, ημεδαπής ή αλλοδαπής

3. Δελτίο αστυνομικής ταυτότητας ή διαβατηρίου ( άδεια διαμονής ).

4. Δελτίο ταυτότητας ομογενούς ( εφόσον υπάρχει)

5. Α.Μ.Κ.Α υποψηφίου.

6 .Πιστοποιητικό οικογενειακής κατάστασης

7. Πιστοποιητικό για την ιδιότητα του πολύτεκνου γονέα ή του τέκνου πολύτεκνης οικογένειας

8. Πιστοποιητικό για την ιδιότητα τρίτεκνου γονέα ή τέκνου τρίτεκνης οικογένειας.

9. Πιστοποιητικό για την ιδιότητα του προστάτη ή του τέκνου μονογονεϊκής οικογένειας.

Σε περίπτωση αλλοδαπών χωρών εκτός Ευρωπαϊκής Ένωσης -εντός Ευρωπαϊκής Ένωσης και ομογενών, αντί αστυνομικής ταυτότητας χρειάζεται διαβατήριο ή ταυτότητα ομογενών και άδεια παραμονής.

Αν δεν έχουν αποφοιτήσει από ελληνικό σχολείο χρειάζεται πρωτότυπος τίτλος σπουδών και μετάφραση αυτού καθώς και ισοτιμία που θα εκδοθεί από δημόσια υπηρεσία.

Επίσης απαιτείται γνώση της ελληνικής γλώσσας ελάχιστου επιπέδου Β1 όπως προβλέπεται στο Ν.4763 (ΦΕΚ 254/Α’/21-12-2020 αρ.25).

Τα δικαιολογητικά των υποψηφίων θα μοριοδοτηθούν σύμφωνα με τα ανωτέρω και οι επιτυχόντες θα ενημερωθούν τηλεφωνικώς, μετά τη διαδικασία έκδοσης των αποτελεσμάτων.

Δικαίωμα ένστασης επί του αριθμού των μορίων έχει κάθε υποψήφιος καταρτιζόμενος, εντός τριών εργάσιμων ημερών από την ανακοίνωση της διαδικασίας μοριοδότησης.

**Την ίδια χρονική περίοδο θα γίνουν δεκτές** **αιτήσεις εγγραφών** από αποφοίτους ΕΠΑ.Λ, ΤΕΕ Β΄ ΚΥΚΛΟΥ, Τ.Ε.Λ, με **συναφή ειδικότητα** σύμφωνα με τη κείμενη νομοθεσία για το Γ΄ εξάμηνο σπουδών.

 **Οι κάτοχοι ΒΕΚ των Σ.Α.Ε.Κ. ( πρώην Ι.Ε.Κ.)** και του Μεταλυκειακού Έτους - Τάξη Μαθητείας δύνανται να κατατάσσονται σε συναφείς ειδικότητες των Σ.Α.Ε.Κ. **με απαλλαγή** από τα μαθήματα τα οποία έχουν ήδη διδαχθεί ή κατατάσσονται σε εξάμηνο πέραν του Α΄ και σε συναφείς ειδικότητες, υποβάλλοντας σχετική αίτηση και τα δικαιολογητικά που προβλέπονται.

 Καταρτιζόμενος που επιθυμεί **Μετεγγραφή** σε άλλη Σ.Α.Ε.Κ., ίδιας ειδικότητας δύνανται να την πραγματοποιήσει με υποβολή αίτησης στη Σ.Α.Ε.Κ. που επιθυμεί να φοιτήσει από την **1η έως και την 10η Ιουλίου**. Την ίδια χρονική περίοδο δύνανται να υποβληθούν αιτήσεις για αλλαγή ειδικότητας καταρτιζόμενων που φοιτούν στο Β΄ ή στο Γ΄ εξάμηνο σπουδών σε άλλη συναφή ειδικότητα, εφόσον οι δύο ειδικότητες είχαν κοινό πρόγραμμα στα προηγούμενα εξάμηνα, όπως προκύπτει από τους Οδηγούς Κατάρτισης.

Κάθε καταρτιζόμενος μπορεί να παρακολουθεί σε μία μόνο Σ.Α.Ε.Κ. μια μόνο ειδικότητα καθ’ όλη τη διάρκεια της κατάρτισής του, συμπεριλαμβανομένης της πρακτικής άσκησης ή μαθητείας. Οι καταρτιζόμενοι **δεν δύνανται** να εγγραφούν και να φοιτούν παράλληλα σε άλλες δομές δευτεροβάθμιας εκπαίδευσης ή μεταδευτεροβάθμιας εκπαίδευσης και κατάρτισης.

* Η φοίτηση είναι πρωινές ώρες και είναι Δωρεάν.
* Δεν υπάρχει όριο ηλικίας για τις εγγραφές.
* Δίνεται βεβαίωση για αναβολή στράτευσης.
* Απόφοιτοι Σ.Α.Ε.Κ με πιστοποίηση έχουν τη δυνατότητα πρόσβασης στην τριτοβάθμια εκπαίδευση μετά από κατατακτήριες εξετάσεις.

Η ΔΙΕΥΘΥΝΤΡΙΑ Ο ΔΙΟΙΚΗΤΗΣ

ΧΡΗΣΤΙΝΑ ΣΑΝΙΔΑ ΙΩΑΝΝΗΣ ΗΛΙΟΠΟΥΛΟΣ